ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ይርግኣለም ፍስሃ፡ "ነቶም ኣብ ሸላ ዘለዉ እሱራት እናሓሰብኩ'የ ተቐቢለያ" 3 ሰነ 2019 ምንጪ ስእሊ, Pen Eritrea ጋዜጤኛን ገጣሚትን ይርግኣለም ፍስሃ፡ ኣብ ሮተርዳም - ሆላንድ ኣብ እተኻየደ ዓመታዊ ኣኼባ ፔን ኤርትራ፡ ብሓርነት ምግላጽ ሓሳባት ናይ ኣፍልጦ ሽልማት ተዋሂባ። እቲ ሽልማት ብስነ ጥበባዊ ኤርምያስ ዑቕበ ዝተዳለወት ቅርጻን ገንዘባዊ ሽልማትን ዘጠቓለለ ኮይኑ፡ ብዋና ዳይረክተር ፔን ኢንተርናሽናል ካርለስ ቶርነር እዩ ተዋሂቡዋ። እታ ስነ-ጥበባዊት መንእሰይ፡ እቲ ሽልማት ምስ ተዋህባ፡ "በዚ ዝተዋህበኒ ሽልማት ሕጉስቲ'የ፡ ይኹን'ምበር፡ ኣነ ገና ኣብ ጉዕዞ እየ ዘለኹ። ስለዚ እዚ ንዝሓለፍክዎ ሂወት ኣፍልጦ ዝህብ ሽልማት ኣብ ዝሓዝክዎ ጉዕዞ ንክቕጽል ክድርኸኒ'ዩ" ክትብል ንቢቢሲ ሓቢራ። ኢድሪስ ኣቡ-ዓረ፡ 18 ዓመታት ኣብ ማእሰርቲ "በጃኹም'ባ ኣቦና ፍትሑልና" ደቂ ስዩም ጸሃየ ኣባል ኣማኻሪት ቦርድ ፔን ኤርትራን፡ መማይት ሽማግለ ሽልማት 2019 ዶክተር ዳንኤል ረዘነ መኮነን፡ ኣባላት ፔን ኤርትራ፡ ብውልቂ ይኹን ብጉጅለ ነዚ ሽልማት ይበቕዕ'ዩ ዝብልዎ ሰብ ክሮቕሑ ብዝተሓበሮም መሰረት፡ ንይርግኣለም ፍስሃ ምስ ካልኦት ሰባት ከምዝሓጸዩዋን፡ ብኹለንትነኣ ሓርዮም ከምዝሸለሙዋን ሓቢሩ። ምንጪ ስእሊ, Yirgalm Fisseha መግለጺ ስእሊ, ይርግኣለም ፍስሃ ካብ ዋን ዳይረክተር ፔን ኢንተርናሽናል ካርለስ ቶርነር ሽልማታ እናተቐበለት ይርግኣለም ፍስሃ ብወገና፡ " እቲ ሽልማት፡ ነቶም ኣብ ቤት ማእሰርትን ሸላታትን ኤርትራ ዘለዉ፡ ሓሳባቶም ክገልጹ ዘይክኣሉ፡ ብዓቢኡ፡ ኣብታ ድሌትካ ክትብለላ ዘይትኽእል ኤርትራ ንዘለዉ ንዓይ ዝመስሉ ወኪለ ከም ዝተቐበልክዋ እየ ዝሓስቦ" ትብል። ዶክተር ዳንኤል ረዘነ፡ ይርግኣለም፡ ኣብ ዝሓለፈ ዕስራ ዓመታት ኣብ ምዕባለ ስነ ጽሑፍ፡ ስነ ግጥምን ሓጺር ዛንታን ልዑል ኣበርክቶ ካብ ዝገበራ ደቀንስትዮ ምዃናን፡ ኣብ ዘበነ ጋዜጣታት ብሕትን ድሕሪኡን ብዙሕ ግጥምታትን ሓጸርቲ ጹሑፋትን ናብ ህዝቢ ከምዘቕረበት ይገልጽ። ይርግኣለም ፍስሃ፡ ኣብ ሬድዮ ባና እናሰርሐት፡ ካብ 2009 -2015 ንሽዱሽተ ዓመታት ብመንግስቲ ኤርትራ ተኣሲራ፡ ኣሰቃቒ ህይወት ዘሕለፈት ስነ-ጥበባዊት እያ። ምኽንያት መእሰሪኣ ከኣ ክሳብ ሕጂ ወግዓዊ መግለጺ ኣይተዋህበን። ካብ ቤት ማእሰርቲ ምስተፈትሐት ከኣ፡ ኣብ 2018 ካብ ኤርትራ ወጺኣ ናብ ኡጓንዳ ድሕሪ ምኻድ፡ ኣብ መወዳእታ 2018 ኣብ ሃገረ ጀርመን ማህደረ ትምህርቲ ረኺባ ንኤውሮጳ ወጺኣ። ምንጪ ስእሊ, ዶ/ር ዳንኤል ረዘነ መኮንን ይርግኣለም ፍስሃ፡ ኣብ ድሕሪ ናጽነት ኣብ ዝነበረ ትንሳኤ ስነ ጽሑፍ ኣብ መኣዲ ስነ ጥበባት፡ ቁርሲ ቀዳም ኣብ ጠዓሞትን ብተደጋጋሚ ዕድምቲ ኮይና ስነ ጥበባዊ ትሕስቶኣ ከተቕርብ እንንከላ፡ ኣብ መኣዲ ስነ ጥበብ ዓዲ ቀይሕ ከአ ኣብ ምምስራታ ኮነ ዕቤታን እጃማ ኣበርኪታ እያ። "ስቕታ፡ ስትራቴጂ ምንዋሕ ዕድመ መንግስቲ ኤርትራ'ዩ" ሕቶ ጉጅለ 15 እንታይ እዩ ነይሩ?
